**Játékszabályzat**

**Menteshelyek nyereményjáték**

A Menteshelyek.hu (2310, Szigetszentmiklós, Hétvezér u 1/a) mint Szervező, megbízottja, a Marketing Art Kft. útján (2310, Szigetszentmiklós, Hétvezér u 1/a.) továbbiakban a Menteshelyek.hu és a Marketing Art Kft. (együttesen: Szervező) Menteshelyek Nyereményjáték címmel nyereményjátékot (a továbbiakban „Játék” vagy „Nyereményjáték”) szervez.

Felhívjuk a Résztvevők figyelmét, hogy a Játék nem áll kapcsolatban a Facebookkal, azt a Facebook semmilyen módon nem szponzorálja, támogatja vagy szervezi, így a Facebookot a Nyereményjátékból eredően, vagy azzal kapcsolatban felelősség semmilyen tekintetben nem terheli, panaszkezelésre nem köteles és nem is jogosult. A Nyereményjáték tartalmáért kizárólag a Szervező felelős. A Nyereményjátékban való részvétel kizárólag a jelen szabályzatban foglalt feltételekkel lehetséges. A Nyereményjátékban való részvétellel a Résztvevő kifejezetten elfogadja a jelen részvételi feltételeket.

**A Játék időtartama: 2023.07.05. 14:00 – 2023.08.25. 23:59**

**A Játék menete**

A Játék a Facebookon zajlik. 2023.08.25. 23:59-ig a Résztvevőknek az alábbiakat kell teljesíteni: **követni a Menteshelyek Facebook oldalát** (<https://www.facebook.com/menteshelyek>).

A Játék lezárulta után a követők közül a Szervező **2023.08.28-án 14:00-kor sorsolás** útján választja ki azt az 1 db nyertest, akit egy nutribullet turmixgéppel, továbbá 20% kedvezménnyel és ingyenes kiszállítással (kivétel a DPD kiszállítás) jutalmaz a Közért+ online élelmiszeráruházban.

A Szervező fenntartja a jogot, hogy előzetes értesítés után a sorsolás időpontját későbbi időpontban tartsa meg. A Nyertest a sorsolástól számított 24 órán belül, minden esetben a Facebook profilon keresztül, Facebook privát üzenetben a Szervező értesíti.

**Sorsolás és értesítés**

A Szervező a Játék eredményét a sorsolást követően legkésőbb 24 órán belül, a Rajongói oldalon közzéteszi („Értesítés”). A nyilvánosságra hozatal során a nyertes Pályázatot beküldő Játékos neve jelenik meg a Facebook profiljára való hivatkozással, amelyhez valamennyi Játékos a Játékra történő jelentkezéssel kifejezetten hozzájárul. A Szervező a Nyertest Facebook privát üzenetben is értesíti, nyertes Játékos pedig köteles az Értesítést haladéktalanul, legkésőbb öt naptári napon belül visszaigazolni a Rajongói oldalnak küldött Facebook privát válaszüzenetben. Amennyiben a nyertes Játékos az értesítésre a jelen pontban meghatározott határidőn belül nem reagál, úgy a Nyereményre a továbbiakban nem jogosult, és a Szervező jogosult a sorsoláson kisorsolt Pótnyertest értesíteni (kisorsolási sorrendben), akire ugyanazok a feltételek vonatkoznak, mint az eredeti Nyertesre.

A sorsolástól számított 30 naptári napon belül a Szervező gondoskodik arról, hogy a Nyertes megkapja a nyereményét, Pótnyertes esetén pedig a szükséges adatok megadásától számított 40 naptári nap áll rendelkezésére a Szervezőnek a nyeremény eljuttatására a Pótnyerteshez.

**Részvételi jogosultság**

Részvételre jogosult valamennyi, Magyarországi lakcímmel rendelkező természetes személy, aki a játék kezdetének napján betöltötte a 18. életévét és a fentiekben körülírt Facebook privát válaszüzenetben érvényes e-mail címet adott meg. Amennyiben a Nyertes korlátozottan cselekvőképes, a nyeremény átvételére a törvényes képviselőjével / gondnokával együtt – ill. a törvényes feltételek szerint a törvényes képviselő / gondnok egyedül – jogosult.

A Játékból ki vannak zárva a Menteshelyek.hu dolgozói, valamint a Marketing Art Kft. dolgozói és ez utóbbi cég dolgozói kapcsán a Ptk. 8:1. § (1) bekezdés 1. pontja szerinti közeli hozzátartozók, valamint a Játék lebonyolításában részt vevő egyéb közvetlen közreműködők és azok közeli hozzátartozói.

A részvételi feltételek megsértése esetén a Szervező fenntartja magának a jogot arra, hogy az érintett személyt előzetes értesítés nélkül kizárja a Nyereményjátékból. Kizárásra kerülnek azok a személyek, akik meg nem engedett eszközt használnak (pl. hacker programot, vírust, trójai szoftvert stb.) vagy más manipuláció útján szereznek jogosulatlan előnyt. Szintén kizárható a Játékból az, aki harmadik személy nevében játszik (a harmadik személy előzetes tájékoztatása és hozzájárulása nélkül). Emellett tilos igénybe venni a Játék során nyereményjáték-egyesületeket, automatizált szolgáltatókat, és főleg professzionális nyereményjáték szolgálatokat. A Résztvevők kizárás esetén a már kiutalt vagy kiszállított nyeremények visszakövetelhetőek.

**Felelősség kizárása**

A Játék elérhetőségét és működését számos, a Szervező befolyásán kívül álló tényező is érintheti, ezért Szervező és Partnere a honlap folyamatos, zavartalan használatát nem tudja garantálni. A Szervező és Partnere a honlap működési, és egyéb hibáival kapcsolatos mindennemű felelősségét kizárja. A Szervező nem vonható felelősségre technikai zavarokért, például elektromos vagy számítógépes hálózati kimaradásért, valamint a Játékkal kapcsolatba hozható élet, testi épség és/vagy egészség sérelméből bekövetkezett károkért.

**A Játék idő előtti befejezése**

A Szervező fenntartja a jogot arra, hogy a Nyereményjátékot bármikor előzetes bejelentés és indoklás nélkül megszakítsa, vagy annak véget vessen. A Szervező különösen abban az esetben él ezzel a lehetőséggel, ha technikai okból (pl. vírus a számítógépes rendszerben, beavatkozás vagy hiba a hardverben vagy szoftverben) vagy jogi okból a Játék további zavartalan folytatása nem biztosítható. Amennyiben ezt valamely Résztvevő magatartása idézte elő, a Szervező az adott személytől követelheti a keletkezett kár megtérítését.

**A jogi út igénybevétele**

A Résztvevő és a Szervező közötti esetleges jogviták elbírálására a Szervező székhelye szerint illetékes bíróság jogosult.

**Egyéb rendelkezések**

A Szervező fenntartja továbbá a jogot arra, hogy a részvételi feltételeket bármikor előzetes bejelentés és külön értesítés nélkül megváltoztassa, amennyiben ez jogi vagy objektív okokból szükséges. A Játékszabályzat mindenkor érvényes változata a Menteshelyek weboldalán elérhető.

A Szervező viseli a nyeremény átadásával és átvételével kapcsolatos valamennyi közterhet, ideértve a jogszabály alapján egyébként közvetlenül a Nyertes által bevallandó és fizetendő közterhet is.

Amennyiben a jelen rendelkezések egyes részei érvénytelenek, vagy érvénytelenné válnak, ez a körülmény a többi rendelkezés érvényességét nem érinti. Ezek helyébe egy jogilag megfelelő szabályozás lép, amely az érvénytelen rendelkezések céljának leginkább megfelel.

**Adatkezelési szabályok**

A Résztvevő személyes adataival kapcsolatos adatszolgáltatása mindenkor önkéntes hozzájáruláson alapszik. A Résztvevő által megadott adatokat – érvényes e-mail cím és név – a Menteshelyek.hu megbízásából a Szervező kizárólag a Játék lebonyolítása céljából a sorsolás napját követő 15-ik napig kezeli, tárolja. A Résztvevő téves adatszolgáltatásából eredően a Szervezőt felelősség nem terheli. A Játék Nyertese tudomásul veszi és kifejezetten hozzájárul ahhoz, hogy a jelen Szabályzatban megjelölt sorsolási időpontot követően, a Szervező által kezdeményezett kapcsolatfelvétel során, a Szervező további személyes adatot is elkérhet (pl. név, településnév vagy pontos lakcím) amelyeket a Szervező a számvitelről szóló 2000. évi C. törvény 169. § (2) bekezdése alapján a Nyeremény átadásától számított 8 évig a nyilvántartásában rögzít, kezel. A Nyertes egyebekben hozzájárul ahhoz, hogy a sorsolást követően teljes neve a Menteshelyek Facebook oldalán közzétételre kerüljön a Nyereményjáték lezárulásától számított 30 napig. Ezen hozzájárulás nem feltétele a Nyeremény átadásának.

A Személyes adatok kezelője: Menteshelyek.hu (2310, Szigetszentmiklós, Hétvezér u 1/a.)

A Szervező a Promóciós Játék lebonyolítása céljából adatfeldolgozót vesz igénybe:

Marketing Art kft. (2310, Szigetszentmiklós, Hétvezér u 1/a.)

Cégjegyzékszám: 13-09-202773

Adatkezelés helye: a Szervező és az Adatfeldolgozó székhelye

Érintett személyek jogai:

Kérésére a tárolt személyes adatairól bármikor tájékoztatást kérhet.

Az adatkezelő Adatvédelmi tisztviselőjének elérhetősége: Szűcs Attila

Tel.: +36 70 940 7862

E-mail: szucs.attila@testreszabottmarketing.hu

A Résztvevő a törvényi feltételek fennállása esetén ezenfelül jogosult személyes adatai helyesbítését, törlését és az adatkezelés korlátozását is kérni. Abban az esetben, ha a Játék lezárulta vagy a sorsolások előtt kéri adatai törlését, úgy azzal a Játékban, sorsolásban való részvételét – és így esélyét a nyereményre – is megszünteti.

Tekintettel, hogy az adatkezelés hozzájáruláson alapul, a már megvalósult adatkezelés jogszerűségének megkérdőjelezése nélkül a jövőre nézve a hozzájárulást bármikor visszavonhatja.

Ezenfelül jogosult panaszt tenni az adatvédelmi hatóságnál (NAIH: 1125 Budapest, Szilágyi Erzsébet fasor 22/c.) illetve az illetékes bíróságnál érvényesítheti jogait.

Budapest, 2023.07.05.